Markku Penttinen

Markku Juhani Penttinen (s. 12. toukokuuta 1944 Pielavesi) on liiketaloustieteiden tutkija, dosentti ja professori.

Perhetaustat 
Markku Penttinen syntyi maanviljelijä, metsäteknikko Terho ja kansakoulunopettaja Anneli (s. Hela) Penttisen perheen esikoisena Pielavedellä.  

Markku Penttinen avioitui Tarja Karin kanssa 1967. Tarja Penttinen päätyönään on hoitanut Suomalaisen kirjakaupan myyntipäällikön tehtävää. Penttisen perheen lapset ovat Hannu (1967) ja Anne (1969).

Mainittakoon, että Markku Penttisen äidin isä oli säveltäjä Martti Hela ja eno merentutkimuslaitoksen ylijohtaja Ilmo Hela.

Opinnot 
Markku Penttisen koulunkäynti alkoi Pielaveden Laukkalassa 1949 ja jatkui Pielaveden yhteiskoulussa 1954. Perhe muutti Kiuruvedelle 1956. Penttinen pääsi ylioppilaaksi Kiuruveden yhteislyseosta 1963. Opinnot jatkuivat Helsingin yliopiston matemaattis-luonnontieteellisessä tiedekunnassa pääaineenaan sovellettu matematiikka. Filosofian maisteriksi hän valmistui 1969. IBM:n koulutuskeskuksissa eri maissa Penttinen opiskeli 1968‒1983. Hän oli yhteistyössä muun muassa IBM:n ja RAND Corporationin kanssa tehdessään Pro gradu -tutkielmaa varaosien varasto-optimoinnista Puolustuslaitoksessa. Tutkielma otettiin välittömästi Sotakorkeakoulun opetusmateriaaliksi.

Markku Penttisen muita opintoja:  Helsingin konservatoriossa hän opiskeli kontrapunktia ja säveltämistä instrumenttinaan piano 1970‒1974. Carnegie Mellon -yliopistossa Pittsburghissa hän suoritti lineaarisen optimoinnin kurssin 1971. Helsingin yliopistossa hän jatko‒opiskeli tilastotiedettä ja valmistui valtiotieteen lisensiaatiksi 1974. Kauppatieteiden tohtoriksi Penttinen väitteli Vaasan yliopistossa 1983, aihepiirinä rahoitus. Yksityismetsätalouden koulutukseen Keskusmetsälautakunta Tapiossa Penttinen osallistui 1983‒1986. Johtamista, erityisesti henkilöstön johtamista hän opiskeli yrityksissä Rastor, Insinöörijärjestöjen koulutuskeskus, AIESEC, SEFEK, Yritysvalmennus ja Pellervo vuosina 1983‒1993. Ohjelmisto‒ ja internettuotekehitysopintoja Penttisellä on Helsingin yliopistosta 2000‒2003. Aikuiskasvatustieteen approbatur-oppimäärän Helsingin yliopistossa hän suoritti 2005 sekä samana vuonna Auktorisoitu Business Mentor -tutkinnon Helsingin kauppakorkeakoulussa. Joensuun yliopistossa Penttinen väitteli Maatalous- ja metsätieteiden tohtoriksi metsätalouden liiketieteestä 2007. Väitöskirjan ohjaajan koulutus toteutui 2011 Uppsalan yliopistossa.

Pätevyydet 
Markku Penttinen on pätevöitynyt Metsätalouden laskentatoimen ja rahoituksen dosentiksi, Helsingin yliopisto 1996, Metsätalouden liiketieteen professoriksi, Helsingin yliopisto 2001, Liiketaloustieteiden professoriksi, Metla 2002, Maaseutuyrittäjyyden professoriksi, Helsingin yliopisto 2004, sekä Liiketaloudellisen metsäekonomian dosentiksi, Joensuun yliopisto 2009.

Työura 
Markku Penttisen työskenteli Puolustuslaitoksen tietokonekeskuksessa Helsingissä tutkijana ja tutkimusryhmän johtajana 1968‒1970 ja sittemmin Helsingin yliopistossa valtiotieteellisessä tiedekunnassa systeemisuunnittelijana 1970‒1974. IBM:llä Penttinen toimi systeemi- ja taloussuunnittelijana 1974‒1981 sekä yrityssuunnittelijana 1982‒1983. Vaasan yliopistossa Penttinen oli tietojenkäsittelyopin apulaisprofessorina 1977‒1978. Keskusmetsälautakunta Tapion tietojärjestelmäpäällikkönä hän oli 1983‒1986 sekä Uusi Suomi Oy:n liiketoiminnan kehityspäällikkönä ja uusien liiketoimintojen kehitysjohtajana 1987‒1989. Metlan erikoistutkijana, Senior Forest Economist, Markku Penttinen on toiminut 1989‒2008 sekä Metlan tietojenkäsittelyn johtoryhmän jäsenenä 2007‒2008. Vierailevana tiedemiehenä Penttinen oli Wienissä (Universität für Bodenkultur, Forstliche Bundesversuchsanstalt) sekä Laxenburgissa (IIASA) vuonna 1991. Tuotantotalouden professorina Lappeenrannan teknillisessä yliopistossa Penttinen toimi 1992‒1993. Vierailevana professorina hän oli Münchenissä (TUM School of Management) 2005. Metsäkeskus Tapiossa Penttinen oli metsätalouden luonto- ja laaturyhmän jäsenenä 1996–2009 sekä erikoistehtävissä 2002–2003. Markku Penttinen on toiminut laskentatoimen ja rahoituksen professorina University of Gävlessä vuodesta 2008.

Tutkijana Markku Penttinen on osallistunut hankkeisiin Suomen metsäsektorin pitkän tähtäyksen strategiat, Suomen metsäsektorin suhdannekatsaus, Metsätilastollinen tietopalvelu  ja Metsätalouden mallintaminen ja analyysit.

Hankkeen vetäjänä Penttinen on toiminut tutkimuksissa Metsätalouden ja puutuoteteollisuuden kilpailukyky, Metsänomistajien liiketaloudellinen päätöksenteko sekä Metsätalouden kannattavuus.

Penttisen vastuualueena Metlassa on ollut Metsäsektorin yritysten johtaminen ja liiketalous. Tutkimuksissa on ollut Puunhankinnan palveluliiketoiminnan kannattavuuden kehittäminen 2006‒2009 yhteistyössä Koneyrittäjien liiton kanssa. Tutkijana Penttinen on työstänyt tutkimukset Metsätalouden kannattavuus ja puuntuotannon taloudellinen optimointi ja Puunhankinnan logistiikka ja teknologisen innovaatiot.

Huomioita 
Markku Penttiselle on tutkimuksiansa varten myönnetty lukuisia tutkimus- ja matka-apurahoja sekä tuettu stipendein. Suomen Kulttuurirahasto, Marjatta ja Eino Kollin Säätiö, Suomen Metsätieteellinen Seura, Suomen maa- ja metsätalousministeriö, Suomen Akatemia sekä Liikesivistysrahasto ovat tukeneet Penttistä.

Penttinen on kuulunut European Journal of Forest Research toimituskuntaan (Associate editor 2003–2010) sekä on antanut referee-lausuntoja tieteellisissä julkaisusarjoissa (Management Science, European Journal of Operational Research, The SIAM Journal of Control and Optimization, Ecological Economics, Silva Fennica, Scandinavian Journal of Forest Research, Ecological Modelling, Research, European Journal of Forest Research sekä Österreichischer Agrarverlag).

Markku Penttinen on antanut asiantuntijalausuntoja professorin viran hakijoista Münchenin teknillisessä yliopistossa sekä dosentuurin hakijasta Gävlessä. Hän on toiminut vastaväittäjänä ja väitöskirjatyön ohjaajana sekä luennoitsijana ja esitelmöijänä Suomessa ja ulkomailla.

Penttinen on sotilasarvoltaan vänrikki, 1964, ja saanut Suomen leijonan ritarikunnan ritarimerkin 2003.

Julkaisuja

Teoksia 
 Penttinen, Markku, Portfolio management and the competitiveness of forest ownership. Väitöskirja Joensuun yliopisto. Finnish Society of Forest Science, 2007.
Penttinen Markku J., Proactive and reactive computer network maintenance policies: accounting and risk. International Journal of Technology, Policy and Management, 2006 Vol.6 No.3. 
Penttinen, Markku, Kustannuslaskenta yksityismetsätaloudessa : perusteet ja suositus = Cost accounting in non‒industrial private forestry (NIPF) : basics and recommendations, muut tekijät Jukka Aarnio ja Esa Uotila. Metsäntutkimuslaitos, Vantaan tutkimuskeskus, 2001.
Penttinen MJ, Timber Harvesting with Variable Prices and Costs. IIASA Interim Report. IIASA, Laxenburg, Austria: (2000) IR-00-045.
 Penttinen, Markku, Ratio analysis recommendations for non‒industrial private forest owners, muu tekijä Juha Hakkarainen. University of Vaasa, 1998.
 Lausti, Antrei. Forest ownership and forest industry investments analysed in a risk return and capital asset pricing model framework, muu tekijä Markku Penttinen. Helsinki School of Economics and Business Administration, 1998.
 Penttinen, Markku, Tulos‒ ja kustannuslaskentamallien soveltuvuus yhteismetsätalouteen = Applicability of profit and cost accounting models to jointly‒owned forests. Metsäntutkimuslaitos, 1992.
Penttinen, Markku, The dynamic stochastic cash balance problem. Universitas Wasaensis, 1983.
Penttinen, Markku, The demand for money by firms : a steady state analysis using bilateral exponential distribution. Universitas economica Wasaensis, 1978.

Artikkeleita 
 Penttinen, M., Rummukainen, A. & Mikkola, J. 2011. Profitability, liquidity and solvency of wood harvesting contractors in Finland. Small-Scale Forestry 10(2): 211-229. 
 Penttinen, M. Rummukainen, A. & Mikkola, J. 2010. Wood harvesting enterprise: profitability, liquidity and solvency. In: Hartebrodt, C. & Howard, K. (eds.). International Workshop on Figures for Forests - Proceedings, Schriftenreihe Freiburger Forstliche Forschung, Band 84, Forstliche Versuchs- und Forschungsanstalt Baden-Württemberg, Freiburg, Germany. p. 89-101.
 Hyytiäinen, K. & Penttinen, M. 2008. Applying portfolio optimisation to the harvesting decisions of nonindustrial private forest owners. Forest Policy and Economics  10(3): 151-160.
 Penttinen, M. 2007. Portfolio management and the competitiveness of forest ownership. University of Joensuu, Faculty of Forest Sciences. Dissertationes Forestalis 43 (2nd dissertation). 124 pp.
 Penttinen, M. 2006. Proactive and reactive computer network maintenance policies: accounting and risk. International Journal of Technology, Policy and Management  6(3): 292-308.
 Penttinen, M. 2006. Impact of stochastic price and growth processes on optimal rotation age. European Journal of Forest Research 125(4): 335-343. 
 Penttinen, M. & Lausti, A. 2004. The competitiveness and return components of NIPF ownership in Finland. Liiketaloudellinen aikakauskirja  2/04: 135, 141-154.

Monografeja 
 Penttinen, M., Mikkola, J. & Rummukainen, A. 2011. Wood-harvesting enterprise financing and investment. Report. Dpt. of forest products, SLU, University of Gävle, Finnish Forest Research Institute.
 Penttinen, M. & Lausti, A. 2009. The competitiveness of forest ownership analysed by various market portfolio proxies. Working papers of the Finnish Forest Research Institute141, 22 pp.  
 Penttinen, M., Mikkola, J. & Rummukainen, A. 2009. Profitability of wood harvesting enterprises. Working papers of the Finnish Forest Research Institute 126, 39 pp.  
 Penttinen, M. & Rantala, O. 2008. The International Financial Reporting Standards (IFRS) accounting system as applied to forestry. Working papers of the Finnish Forest Research Institute 93, 38 pp.  
 Penttinen, M. 2000. Timber harvesting with variable prices and costs. International Institute for Applied Systems Analysis (IIASA), Laxenburg, Austria, Interim report IR-00-045. 34 pp.

Esitelmiä 
 Leppänen, J. Penttinen, M, Uotila, E. & Viitala, E.-J. 2017. Return on wood production by tree species. IUFRO 126th Anniversary Congress, 18-22 September 2017, Freiburg, Germany. 
 Penttinen, M. & Sekot, W. 2015. International Financial Reporting Standars (IFSR) as implemented into the forestry accounting. IUFRO Symposium 2016 Advances and Challenges in Managerial.

Lähteet 
 Markku Penttisen CV ja täsmentävät haastattelut (Juhani Kärkkäinen).

Viitteet 

Suomalaiset professorit
Vuonna 1944 syntyneet
Elävät henkilöt